नई दिल्ली। फ्रांस की अंडर-19 विश्व चैम्पियंस की युवा टीम के खिलाफ मिली हार के बाद भारत की अंडर-19 टीम के मुख्य कोच फ्लोएड पिंटो ने कहा कि उनकी टीम ने फ्रांस के खिलाफ अवसर हासिल किए थे। पिंटो ने कहा कि वे चार देशों के टूर्नामेंट में अपनी टीम के प्रदर्शन से खुश हैं और ऐसे कड़े प्रतिस्पर्धियों के खिलाफ मैच टीम के विकास में मददगार है। उल्लेखनीय है कि चार देशों के टूर्नामेंट में भारत की अंडर-19 टीम को फ्रांस के खिलाफ खेले गए मैच में 0-2 से हार का सामना करना पड़ा।